als_Latn dik_Latn sag_Latn
Ai u ndalua mbrëmë në Radhimë, pasi drejtonte makinën pa letra. Pas gjobës, sipas policisë, ai ka kundërshtar uniformat blu dhe për këtë arsye është arrestuar.
Qendërmbrojtësi brazilian, i ardhur në merkaton e janarit të Flamurtari është arrestuar pasi drejtonte një automjet pa leje dhe më pas si të mos mjaftonte kjo, kundërshtoi forcat e rendit.
Pas mbylljes së sezonit, Mauricio Leal qëndroi në Vlorë dhe ishte në pritje të pagave të prapambetura, por duket se nga kjo pritje nervat e tradhtuan me policinë duke përfunduar në pranga.
Policia njoftoi se ka arrestuar në flagrancë shtetasin, Mauricio Leal, 30 vjeç, lindur në Brazil, banues në Vlorë. - “Policia ka bërë arrestimin e tij në Radhimë, pasi ky shtetas po drejtonte mjetin tip Benz, pa leje drejtimi përkatës dhe duke udhëtuar në këto kushte nuk i është bindur urdhrit të punonjësit të policisë rrugore për të ndaluar,” – thuhej në njoftimin për shtyp të policisë.
Materialet iu referuan Prokurorisë për veprën penale “Drejtimi i automjetit në mënyrë të parregullt” dhe “Mosbindja ndaj urdhrit të punonjësit të policisë së rendit publik”. Klubi vlonjat nuk ka bërë asnjë reagim, mbi ngjarjen.
/a.m/
als_Latn als_Latn als_Latn als_Latn als_Latn mos_Latn